 2020 Budget: Àwọn gbèsè Nàìjíríà rèé Lọjọ diẹ sẹyin ni aarẹ Muhammadu Buhari ti ṣe agbekalẹ aba isuna ọdun 2020. Nibi ayẹyẹ kan to waye loni nile aṣofin ilẹ Naijiria, Buhari sọ pe oun to jẹ ijọba logun ni pipari awọn akanṣe iṣẹ to ti wa nilẹ. O ni bi kii ba ṣe awọn iṣẹ pataki ti ko ba pari lati ọdun 2019 tawọn fi aye kalẹ fun, awọn ko ni dawọ le iṣẹ tuntun kankan bi kii ṣe ki ijọba pari eleyi to ti wa nilẹ. Buhari ṣalaye pe ẹka ijọba to ba kọ lati pa to gbedeke iye owo ti awọn fun wọn wọle, yoo jẹ iyan rẹ niṣu. Ṣaaju ki aarẹ to kan si ile igbimọ ni o ti dari ipade pataki igbimọ alaṣẹ orileede NaijiriaFEC. Origun pataki ni agbekalẹ aba isuna yii jẹ ninu eto iṣejọba. Lẹyin tawọn ọmọ ile aṣofin ba ti gba aba yii ti wọn si mu awọn atunṣe diẹ wa, aarẹ yoo buwọ lu aba ọhun ti yoo si di ofin ṣiṣe akoso nina owo fọdun 2020. Bakanna ni aarẹ sọ pe awọn ileeṣẹ ijọba ko gbodọ gba awọn eeyan tuntun siṣẹ bi ko ba si iyọnda lati ọdọ ijọba. O tẹsiwaju lati ṣe atupalẹ iye owo ti awọn ẹka kankan yoo ri gba ni owo ina fawọn akanṣe iṣẹ. Diẹ ninu awọn to ka kalẹ ree: Africa Eye: Olùkọ méjì ní fásitì Eko àti Ghana lùgbàdì ọfíntótó BBC lórí ìwà ìbàjẹ Oun táa ti jábọ tẹlẹ ṣáájú ọrọ ààrẹ Buhari Gbogbo ètò lo ti tò nílé ìgbìmọ asofin àgbà lAbuja ni ìmúrasilẹ fún kíka abá ìsúna fún ọdún 2020, eyi ti aarẹ Muhammadu Buhari yoo se lonii ọjọ Isẹgun. Gẹgẹ bi ìròyiìn ṣe sọ, apá ibikan ni ilé igbimọ asofin lo ti gba àwọ tuntun, tí ètò ààbò ni àyika gbogbo ile ìgbìmọ náà si ti wà ni ṣẹpẹ fún ètò naa, ti yóò bẹrẹ ni ààgo meji ọsàn òní. Koda, a gbọ pe àrà ọtọ ni ètò ayẹwo iforúkọ sílẹ fàwọn akọròyìn, àwọn ọlọpàá àti àwọn oṣìṣẹ ti yóò wà níbi àyẹyẹ náà. Gbogbo ile itaja àti ilé ifowopamọ to wà nínú ọgba náà pẹlú tí gbe kọkọrọ le ìlẹkùn wọn. Bakan naa, gbogbo òṣìṣẹ ilé aṣofin ti kò ba ni ǹkan ṣe pẹlú ètò ìsùná ko ni wọlé rárá sínú ilé ìgbìmọ aṣòfin rárá lásìko ti ààrẹ bá ń ka ètò ìsúná. Sugbọn ohun to wa n kọ ọpọ eeyan lominu bayii ni pe, àwọn alákoso ilé ìgbìmọ aṣòfin kò tíì rí ojúùtú sí gbogbo àwọn ẹrọ tó wà lẹnu ọnà abawọle ile asofin apapọ to ti dẹnu kọlẹ. Awọn ẹrọ naa ni wọn fi ń ṣe àyẹwọ ẹni ti ó ba gbé ǹkan to le panilára dáni, pàápàá jùlọ, èyí to wà ni ẹnú ọnà àbáwolé ibi tí ètò náà yóò ti wáyé, to ti dẹnu kọlẹ. Ibeere to si n gba ọkan ọpọ eeyan ni pe se aabo wa fun aarẹ Buhari lonii bi, bo se n gbe aba eto isuna kalẹ. : Bi a ba wo agbekalẹ iṣiro bi idagbasoke eto isuna lorilẹede Naijiria ati iye gbese to ti wa nilẹ, o ṣeeṣe ka mọ ibi ti Naijiria n mori lọ. 